ศุภาลัย x ลงทุนแมน: ผ่อน 30 เดือน อยู่ได้นาน 30 ปี ในคอนโดย่านพร้อมพงษ์
การลงทุนกับคอนโดมิเนียมสัก 1 ห้อง เราจะพิจารณาอะไรบ้าง?  คำตอบยอดนิยมอันดับหนึ่งคือ “ทำเล + ความคุ้มค่า” โดยเฉพาะทำเลยอดนิยมในใจหลายคน หนึ่งในนั้นต้องมี “ใจกลางสุขุมวิท”  เพราะมีทั้งรถไฟฟ้า BTS ให้ไปไหนมาไหนได้สะดวก ยังมีศูนย์การค้า เอ็มควอเทียร์ เอ็มโพเรียม ร้านอาหารชื่อดัง
3 มี.ค. 2563

ศุภาลัย x ลงทุนแมน: ผ่อน 30 เดือน อยู่ได้นาน 30 ปี ในคอนโดย่านพร้อมพงษ์
การลงทุนกับคอนโดมิเนียมสัก 1 ห้อง เราจะพิจารณาอะไรบ้าง?
คำตอบยอดนิยมอันดับหนึ่งคือ “ทำเล + ความคุ้มค่า”
โดยเฉพาะทำเลยอดนิยมในใจหลายคน หนึ่งในนั้นต้องมี “ใจกลางสุขุมวิท”
เพราะมีทั้งรถไฟฟ้า BTS ให้ไปไหนมาไหนได้สะดวก ยังมีศูนย์การค้า เอ็มควอเทียร์ เอ็มโพเรียม ร้านอาหารชื่อดัง
แต่...เชื่อว่ามีหลายคนคงต้องล้มเลิกความฝันนี้ไปในทันที
เพราะเมื่อเป็นทำเลยอดฮิต ความต้องการสูง
ราคาที่ขายจึงไกลเกินกว่าที่ใครหลายคนจะเอื้อมถึง
และถ้ามีแบรนด์ใด แบรนด์หนึ่งกำลังจะมอบข้อเสนอในการเป็นเจ้าของคอนโดมิเนียมหรู
ขนาดห้อง 39 ตารางเมตร ใกล้ พร้อมพงษ์ ในราคาห้องละ 3.3 ล้านบาท โดยเราสามารถครอบครองได้นานถึง 30 ปี
ได้ยินแบบนี้ น่าสนใจไหม?
โดยเจ้าของไอเดียที่ว่าคือ บริษัท ศุภาลัย จํากัด (มหาชน)
ที่ใช้ชื่อโปรแกรมว่า “Supalai Smart Solution” ซึ่งจะทำให้เราสามารถครอบครองโครงการคอนโดมิเนียมหรู
ศุภาลัย โอเรียนทัล สุขุมวิท 39 ทำเลย่านพร้อมพงษ์ ได้ง่ายขึ้น อย่างที่ไม่เคยเกิดขึ้นมาก่อน
คำถามคือจะเป็นการลงทุนที่คุ้มค่าหรือไม่ ลงทุนแมนจะวิเคราะห์ให้ฟัง
หลายคนอาจคิดว่าการซื้อคอนโดที่เราจะเป็นเจ้าของคนเดียวตลอดไป
ย่อมเป็นทางเลือกที่ดีกว่าการซื้อสัญญาครอบครองระยะยาว
ซึ่งอาจไม่จริงเสมอไป ขึ้นอยู่กับว่า การซื้อคอนโดมิเนียมแบบไหนตอบโจทย์ เรามากกว่ากัน
เพราะหากเรามีเงินจำกัด และมีความจำเป็นต้องอยู่อาศัยในย่านสุขุมวิท
แต่ก็มีแพลนไว้แล้วว่า ในอนาคตเราอาจต้องย้ายออกจากทำเลดังกล่าว
ไม่ว่าจะเป็นเหตุผลเรื่องงานหรือครอบครัว
การซื้อคอนโดในย่านนี้แบบสัญญาครอบครอง 30 ปี แต่จ่ายน้อยกว่าปกติเกือบครึ่ง จึงถือเป็นทางเลือกการลงทุนที่คุ้มค่าไม่น้อย
เหมือนอย่างโปรแกรม Supalai Smart Solution
ที่นำโครงการ ศุภาลัย โอเรียนทัล สุขุมวิท 39 ที่มีราคาขาย 5.5 ล้านบาท
มาให้เราซื้อได้ในรูปแบบสัญญาครอบครอง 30 ปี โดยใช้เงินสด
จะเหลือราคาเพียง 3.3 ล้านบาท ซึ่งจะได้ส่วนต่างอยู่ที่ 2.2 ล้านบาท ลดลงไปถึง 40% เลยทีเดียว
ทีนี้หลายคนอาจดูเงินในบัญชีพร้อมกับคิดในใจว่า
เงินก้อนใหญ่ขนาดนั้น คงไม่สามารถจ่ายได้ในครั้งเดียว
Supalai Smart Solution ก็ยังมีอีกหนึ่งทางเลือกคือการให้ผ่อน 0% นาน 30 เดือน
โดยเราต้องผ่อนเดือนละ 115,500 บาท
รวมเป็นเงินที่เราต้องจ่ายทั้งหมดคือ 3,465,000 บาท
ซึ่งถึงแม้ว่าเราจะต้องจ่ายแพงกว่าข้อเสนอแรกที่จ่ายด้วยเงินสดอยู่ 165,000 บาท
แต่ก็ถือว่า แลกกับการที่เราสามารถผ่อนจ่ายได้นาน 30 เดือน โดยไม่ต้องจ่ายดอกเบี้ยเลยสักบาทเดียว เพราะเป็นการผ่อนกับทาง ศุภาลัย โดยตรง จึงไม่มีการคิดดอกเบี้ยเพิ่มเติมในการผ่อนแล้ว
มาถึงตรงนี้หลายคนอาจตั้งคำถามว่า แล้วในสภาวะเศรษฐกิจตกต่ำเช่นนี้
สู้เก็บเงินก้อนไว้ในบัญชีอุ่นใจกว่า หรือนำเงินไปลงทุนอย่างอื่น
แต่รู้หรือไม่ว่า...หากเรานำราคาคอนโดมิเนียมโครงการนี้ในราคา 3.3 ล้านบาท (กรณีจ่ายเป็นเงินสด)
มาคิดเป็นค่าเช่ารายเดือนเป็นเวลานาน 30 ปีหรือเท่ากับ 360 เดือน
เฉลี่ยแล้วเราจะสามารถเช่าคอนโดมิเนียมหรูย่านพร้อมพงษ์ในราคาเพียง 9,167 บาท/เดือน
และหากเราเลือกผ่อน 30 เดือนซึ่งจะมีราคาแพงขึ้นมาหน่อยคือ 3,465,000 บาท
จะเฉลี่ยเป็นค่าเช่าเดือนละ 9,625 บาท/เดือน
ซึ่งต้องบอกว่าการจะเช่าคอนโดหรูที่สร้างใหม่ย่านพร้อมพงษ์ ขนาดห้อง 39 ตารางเมตร
เดือนละ 9 พันกว่าบาทแทบจะหาไม่ได้แล้วในปัจจุบัน
เพราะหากเราค้นหาข้อมูลใน Google คอนโดที่มีขนาดห้องและหรูหราระดับเดียวกัน
ราคาเช่าต่อเดือนจะอยู่ที่ 17,000 - 25,000 บาทต่อเดือน
แปลว่าหากเราลงทุนกับคอนโดในโปรแกรม Supalai Smart Solution
เพื่ออยู่อาศัยคอนโดหรูในย่านพร้อมพงษ์ จะประหยัดเงินค่าเช่าต่อเดือน
อย่างต่ำเดือนละเกือบ 7,400 บาท
ในมุมกลับกันหากสมมติเราปล่อยเช่าคอนโดมิเนียมแห่งนี้
โดยให้เช่าในราคาตลาด เราก็อาจจะทำกำไรจากส่วนต่างนี้ได้
เพราะฉะนั้นความคิดที่ว่าการซื้อสัญญาครอบครองคอนโดมิเนียมระยะยาว
เป็นการลงทุนที่ไม่ “คุ้มค่า” แม้จะมีราคาถูกแต่เมื่อหมดสัญญาลงเราก็จะไม่ได้อะไรเลย
แต่...หากในช่วงระยะเวลาสัญญานั้น เราสามารถสร้างมูลค่าได้เกินคำว่า “คุ้มค่า”
ไม่ว่าจะอยู่อาศัยเองที่ประหยัดเงินในกระเป๋า หรือการลงทุนปล่อยเช่าเพื่อให้ได้กำไร
การลงทุนในโปรแกรม Supalai Smart Solution ก็เป็นทางเลือกที่น่าสนใจไม่น้อย
ปิดท้ายข้อมูลที่น่าสนใจ
โปรแกรม Supalai Smart Solution นี้ ยังมีอีกหนึ่งโครงการที่เข้าร่วมในตอนนี้คือ
ศุภาลัย ไอคอน สาทร ทำเลติดริมถนนสาทร ซึ่งจะสร้างเสร็จในปี พ.ศ. 2567 โดยมีราคาเริ่มต้นที่ 9 ล้านบาท สำหรับห้องขนาด 1 ห้องนอน 42.5 ตารางเมตร
โดยมีข้อเสนอเหมือนกันคือหากเราเลือกสัญญาครอบครอง 30 ปี
จะได้ส่วนลด 40% เหลือ 5,400,000 บาทในกรณีที่จ่ายเป็นเงินสด
และหากเลือกผ่อน 60 เดือนจะอยู่ที่ราคา 5,850,000 บาท
นอกจากนี้ ยังมีคอนโดฯ พร้อมอยู่ในทำเลอื่นๆ อีก ทั้งในกรุงเทพและต่างจังหวัด ที่ร่วมโปรแกรม Supalai Smart Solution นี้
สามารถดูโครงการที่ร่วมโปรแกรม และรายละเอียดเพิ่มเติมได้ที่ 
หรือสอบถามเพิ่มเติมได้ที่ โทร. 1720